CELEX: 62014TN0515
Language: hr
Date: 2014-07-09 00:00:00
Title: Predmet T-515/14 P: Žalba koju je 9. srpnja 2014. podnio Christodoulos Alexandrou protiv presude Službeničkog suda od 14. svibnja 2014. u predmetu F-34/13, Alexandrou/Komisija

1.9.2014   
            
            
               HR
            
            
               Službeni list Europske unije
            
            
               C 292/56
            
         Žalba koju je 9. srpnja 2014. podnio Christodoulos Alexandrou protiv presude Službeničkog suda od 14. svibnja 2014. u predmetu F-34/13, Alexandrou/Komisija
   (Predmet T-515/14 P)
   2014/C 292/69
   Jezik postupka: francuski
   
      Stranke
   
   
      Žalitelj: Christodoulos Alexandrou (Luxembourg, Luksemburg) (zastupnik: R. Duta, odvjetnik)
   
      Druga stranka u postupku: Europska komisija
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ovu žalbu proglasi dopuštenom i opravdanom;
            
         
               —
            
            
               stoga, ako ne ukine, onda da zbog navedenih razloga izmijeni pobijanu presudu;
            
         
               —
            
            
               ako je potrebno, vrati navedeni predmet Službeničkom sudu;
            
         
               —
            
            
               naloži drugoj stranci u postupku snošenje svih troškova postupka u oba stupnja;
            
         
      Žalbeni razlozi i glavni argumenti
   
   U prilog osnovanosti žalbe, žalitelj ističe tri žalbena razloga.
   
               1.
            
            
               Prvi žalbeni razlog odnosi se na nedostatak dostatnog obrazloženja u osporavanoj odluci, vezan posebno uz Komisijino odbijanje da udovolji zahtjevu žalitelja za uvid u sedam pitanja na koja je navodno netočno odgovorio.
            
         
               2.
            
            
               Drugi žalbeni razlog odnosi se na povredu prava na učinkovito pravno sredstvo, u mjeri u kojoj je žalitelj, ne raspolažući traženim pitanjima, bio lišen učinkovitih pravnih sredstava protiv odluke o odbijanju svoje kandidature.
            
         
               3.
            
            
               Treći žalbeni razlog odnosi se na propuštanje Službeničkog suda da primijeni članak 44. stavak 2. Poslovnika Službeničkog suda.